open-index/open-wikipedia-markdown huggingface dataset:
Pio XII.a

**Pio XII.a** (latinez: *Pius PP. XII*), jaiotzez **Eugenio Maria Giuseppe Giovanni Pacelli Graziosi** (Erroma, 1876ko martxoaren 2a - Castel Gandolfo, Vatikano Hiria, 1958ko urriaren 9a), Eliza Katolikoko 260. Aita santua izan zen 1939ko martxoaren 2tik bere heriotzaren egunera arte.
thumb

## Bizitza 
Teologiako eta Zuzenbide Kanonikoko ikasketak egin zituen Unibertsitate Gregoriarrean eta 1899an, apaiz egin ondoren, Vatikanoko estatuko idazkaritzan sartu zen. Artzapezpiku egin zuten 1917an eta, Bavariako nuntzio izan ondoren, Berlinen izan zen sei urte geroago. 1929an kardinal izendatu zuten eta Erromara itzuli zen Pio XI.aren estatu idazkari izateko. Kargu horretan Europako zenbait herrialderekin itunak edo konkordatuak izenpetu zituen, besteak beste III. Reicharekin (1933).

1939an hautatu zuten aita santu eta Pio XII.a izena hartu zuen aurreko aita santuaren omenez. Lehen hilabeteetan Bigarren Mundu Gerra geldiarazten saiatu zen eta gerra garaian nazionalsozialismoaren eta faxismoaren gehiegikeriak salatu zituen, jarrera ofiziala neutraltasunezkoa hartu bazuen ere. Laguntza Batzorde Pontifikala sortu zuen, gerrak eragindako sufrimenduak arintzeko.

Gerra amaitutakoan, idazki eta mezu ugari bidali zituen komunikabideetara kristauen munduari jarrera moralari buruzko gida bat eskaintzeko eta, besteak beste, komunismoaren aurkako jarrera oldarkorra erakutsi zuen. Kardinalen kolegioan italiarren botere absolutua ezabatu zuen 1946an; ordutik aurrera italiarrak gehien izan diren arren, kultura eta herrialde askotako kardinalak egon izan dira. Teologiaren arloari dagokionez Bibliaren azterketa bultzatu eta dotrinaren desbideraketak gaitzetsi zituen *Humani generis* entziklikaren bidez (1950). XX. mendean *ex cathedra* dogma definitu zuen aita santu bakarra izan zen; izan ere, 1950ean, *Munificentissimus Deus* konstituzio apostolikoaren bidez, Mariaren Jasokundea dogma zela aldarrikatu zuen (katoliko orok sinistu beharreko egia errebelatua).

1958ko urriaren 9an hil zen, bihotzekoak jota. Paulo VI.ak hasi zuen haren beatifikazio prozesua, 1965ean, eta 2000ko irailean Joan Paulo II.ak *Beneragarri* titulua eman zion (dohatsu izendatu aurreko azken etapa).

## Kaleak 
* Pio XII.a etorbidea (Iruñea)

## Erreferentziak 
## Kanpo estekak 
*  Pio XII.a Vatikanoko webgunean, w2.vatican.va
* Critical Online Edition of the Nuncial Reports of Eugenio Pacelli (1917–1929), pacelli-edition.de
Langile Borroka

**Langile Borroka** ( edo *LO*) Frantziako Batasun Komunista (*Union communiste*) troskistak hauteskundeetan erabiltzen duen izena da. Batasun Komunista Batasun Komunista Internazionalista internazionaleko kide da, non munduko alderdi komunista (troskista) ugarik parte hartzen duten.

Langile Borrokak bere burua komunista eta internazionalistatzat hartzen du. Bere eleduna eta kide ezagunena Arlette Laguiller da, usu hauteskunde presidentzialetan aurkezten dena.

## Erreferentziak 
## Kanpo estekak
Langileen Alderdia (Frantzia)

**Langileen Alderdia** (, *PT*) Frantziako ezker muturreko alderdi politiko bat izan zen. Bere kide gehienek trotskismoarekin bat egiten zuten. 1991n sortu zen, eta bere kide esanguratsuena Daniel Gluckstein zen, alderdiko idazkari nagusia.

Langileen Alderdiak antolaketa federala zuen, eta *Informations Ouvrières* (*Langile Informazioak*, euskaraz) 20.000ko tiradadun astekariaren inguruan antolatzen zen.

2008ko ekainean desegin zen, Langileen Alderdi Independientean sartzerakoan.

## Kanpo estekak 
*  Contreculture.org
Cap 21 (alderdia)

**Cap 21** 1996an hausnarketa talde gisa eta 2000an alderdi politiko bilakatutako Frantziako alderdi ekologista erreformista errepublikarra izan zen.

Cap 21ek *Citoyenneté, Action, Participation pour le 21ème siècle* esan nahi du, hau da, Hiritartasuna, Ekintza, Parte hartzea XXI. menderako.

Alderdiaren presidentea Corinne Lepage izan zen.

## Kanpo estekak
Mugimendu Ekologista Independentea

**Mugimendu Ekologista Independentea** (, *MEI*) Frantziako alderdi politiko ekologista bat da. 1994an sortu zuen Antoine Waechter Berdeen sortzaile izandakoak.

Berdeek ez bezala, Mugimendu Ekologista Independenteak ez du bere burua ezker-eskuin espektroan kokatu nahi, eta alderdi politiko guztiekin proposatu ditu elkarlanak.

## Erreferentziak 
## Kanpo estekak
Ekologia Belaunaldia

**Ekologia Belaunaldia** (, *GE*) Frantziako alderdi politiko ekologista bat da. Bere burua mugimendu politiko bezala definitzen du. 1990ean sortu zuen Brice Lalondek.

## Kanpo estekak
Valentzia (argipena)

**Valentzia** hitzak esanahi ezberdinak izan ditzake:

## Geografia 
* Espainia
** Valentziar Erkidegoa
*** Valentziako probintzia
**** Valentzia, izen bereko probintziako hiriburua.

* Venezuela
** Valentzia, Caraboro estatuko hiriburua.

## Hizkuntzalaritza 
* Valentziera

## Kirolak 
* Valencia Club de Fútbol
* Pamesa Valencia
Chibuto

**Chibuto** hurrengo gauzak izan daitezke:
* Chibuto barrutia: Mozambikeko barrutia.
* Chibuto hiria: Izen bereko barrutiaren hiriburua.
Chibuto (barrutia)

**Chibuto** Gazako probintzian (Mozambike) dagoen barrutia da. 5.878km²ko azalera eta 165.000 biztanle inguru ditu. Hiriburua, Chibuto da.

## Kanpo estekak
Chibuto (hiria)

**Chibuto** Gazako probintzian (Mozambike), hain zuzen ere Chibutoko barrutian, dagoen hiria da.

## Biztanleria 
## Erreferentziak 
## Kanpo estekak
Gaza (argipena)

**Gaza** hitzak adiera zenbait ditu:
* gaza, ehundura irekiko oihala, maiz apositu moduan erabiltzen dena.
* Gaza: Mozambikeko probintzia.
* Gazako zerrenda: Palestinako lur eremua edo zerrenda.
* Gaza: Palestinako hiria.
Gaskoi (argipena)

**Gaskoi** izenak adiera hauek ditu:

* **Gaskoia**, okzitanieraren dialektoa, Gaskoiniako berezkoa.
* **Gaskoiak**: Okzitaniako lurralde historikoa den Gaskoniako herritarra.
* Jean Erratxun, ezizenez **Gaskoia.**
Diego Martínez Barrio

**Diego Martínez Barrio** (Sevilla, 1883ko azaroaren 25a - Paris, Frantzia, 1962ko urtarrilaren 1a), espainiar politikaria izan zen. 1936an Espainiako Bigarren Errepublikako behin-behineko lehendakari izan zen.

Partido Republicano Radicaleko kidea zen. Alejandro Lerrouxen gobernuko ministroa izan zen (1933). Ondoren, desadostasunengatik, alderdi erradikala utzi eta Unión Republicana sortu zuen. Geroago, alderdi hau Fronte Popularrean sartu zen. 1936an, Fronte Popularrak hauteskundeak irabazi ondoren, hainbat kargu izan zituen. Errepublikako presidente izan zen 1936ko apiriletik maiatza bitartean. Gerra Zibila galdu ondoren, Mexikon eta Frantzian bizi izan zen. Bigarren Errepublikaren erbesteko lehendakaria izan zen (1945)

## Erreferentziak 
## Kanpo-estekak
Alejandro Lerroux

**Alejandro Lerroux García** (La Rambla, Kordoba, 1864ko martxoaren 4a – Madril, 1949ko ekainaren 25a) espainiar kazetari eta politikaria izan zen. Espainiako Bigarren Errepublikan Ministroen Kontseiluko Lehendakaria izan zen.

## Bizitza 
*El País* egunkariko zuzendaria izan zen eta *El Progreso*, *El Intransigente* eta *El Radical* egunkariak sortu zituen. Guztiak agerkari errepublikanoak ziren. Bere artikulu oldarkor eta demagogikoak zirela kausa, hainbatetan izan zen espetxean edo erbestean. Bartzelonan hitzaldi demagogikoak egin zituen langileak erakarri nahian, eta anarkismoa zein katalanismoa bazter zezaten. 1901, 1903 eta 1905ean Espainiako Parlamentuko diputatu hautatu zuten Bartzelonan, eta Nicolás Salmerónekin batera Unión Republicana alderdia sortu zuen. 1906an Kataluniar Elkartasuna alderdia sortu zen, eta Salmerón hautatu zuten lehendakari. Lerrouxek harremanak eten zituen Salmerónekin, eta aurre egin zien katalanistei. Jarrera horrek erabateko porrota ekarri zion 1907ko hauteskundeetan.

1908an Partido Republicano Radical alderdia sortu zuen, eta 1910ean berriro hautatu zuten diputatu, baina bere alderdikideek Bartzelonako Udaleko administrazioari iruzur egin izanaz salatu zuten, eta haiengandik aldendu zen; harrez gero zentrorantz lerrotu zen. Lerrouxek gero eta eragin gutxiago zuen langileengan, eta monarkiaren aurkako politika egiten hasi zen, bete-betean. 1929an Lerrouxen jarraitzaile finenak harengandik aldendu eta Alderdi Erradikal Sozialista sortu zuten.

1930ean Batzorde Iraultzailean parte hartzera deitu zuten, gero Espainiako Bigarren Errepublikako behin-behineko gobernu bilakatu zena. Espainiako Bigarren Errepublika aldarrikatzen lagundu eta Errepublikaren lehenengo biurtekoan Manuel Azañaren ezkertiar aldaketak babestu zituen. Estatu ministro izan zen 1931ko apiriletik abendura.

Lerroux eta haren alderdia eskuinera lerrotu ziren gero eta gehiago. 1933-1935 urteetan CEDA eskuindarrekin batera gobernatu zuen, eta sei aldiz gobernuburu izan zen. Alderdiaren hondamendia buruzagi nagusiak ustelkeriako auzietan nahasi zirenean etorri zen; 1936ko hauteskundeetan erabateko porrota izan zuten, Estraperloaren eskandalua zela eta. Espainiako Gerra Zibila (1936-1939) hastean, Portugala ihes egin zuen, eta ez zen Espainiara itzuli 1947 arte.

## Erreferentziak
Ricardo Samper

**Ricardo Samper e Ibañez** (Valentzia, 1881eko abuztuaren 25a - Geneva, Suitza, 1938ko urriaren 27a) espainiar abokatu eta politikaria izan zen.

1911-1920 bitartean Valentziako zinegotzia eta 1920-1923 bitartean alkatea izan zen. Primo de Riveraren diktadura hasi zenean kargutik kendu zuten. Espainiako Bigarren Errepublikaren garaian, 1931 eta 1933an diputatu hautatu zuten. Alejandro Lerrouxen gobernuan Industria eta Merkataritza Ministroa izan zen. 1934an, Alejandro Lerroux ordezkatu zuen gobernuko presidentzian . Hilabete batzuk geroago, kargua utzi zuen eta Estatu Ministro bilakatu zen. 1935eko apirilean gobernua guztiz utzi zuen.

1936an, Espainiako Gerra Zibila hasi orduko, Suitzara ihes egin zuen, eta han hil zen 1938an.

## Erreferentziak
Laosko probintziak

**Laos** 17 probintzia (*kang*) eta prefektura (*kampheng nakhon*) batean banaturik dago.

## Erreferentziak 
## Kanpo estekak
Joaquín Chapaprieta

**Joaquín Chapaprieta y Torregrosa** (Torrevieja, Alacant, 1871ko urriaren 26a - Madril 1951ko urriaren 14a) espainiar abokatu eta politikaria izan zen.

Entzute handiko abokatua zen. Sagastaren Alderdi Liberalean sartu zen politikan. XX. mendeko lehen herenean politikari ospetsu eta garrantzitsua izan zen. 1933 eta 1935 artean hainbat kargu bete zituen eta 1935ean gobernuburu izendatu zuten. Urte berean kargua utzi zuen. Gerra Zibila hastean politika guztiz utzi zuen.
Attapu probintzia

**Attapu** edo **Attopeu** () Laosko probintzia da, herrialdearen hego-ekialdean kokaturik dagoena.

## Banaketa administratiboa 
Probintzia hau ondorengo 5 barrutietan banaturik dago:

# Phouvong (17-05)
# Samakkhixay (17-02)
# Sanamxay (17-03)
# Sanxay (17-04)
# Xaysetha (17-01)

## Kanpo estekak
1995eko Frantziako Hauteskunde Presidentzialak

**1995eko Frantziako Hauteskunde Presidentzialak** 1995eko apirila eta maiatzean izan ziren. Lehenengo itzulian Alderdi Sozialistak botoen gehiengoa lortu arren, bigarren itzulian Jacques Chiracek botoen %52.64 jaso zuen.

## Kanpo estekak
Shuriken

thumb|200px|Bo Shuriken
**Shuriken**ak ninjek erabiltzen zituzten aizto jaurtigarrien mota bat ziren.

## Sailkapena 
Shurikenak forma eta punten arabera sailkatzen dira:
* *Hira shuriken*
* *Shaken*
* *Bô shuriken
* *Itaken shuriken*
* *Senban shuriken*
* *Happa shuriken*
* *Jûji shuriken*

## Motak 
Shuriken mota entzutetsuenak:
* *Bô shuriken* (棒手裏剣) dardoak.
* *Hira shuriken*
* *Shakken''

## Ikus, gainera 
* Kunai

## Kanpo estekak
Kunai

thumb
**Kunai**ak (japonieraz 苦無, *kunai*) ninjek erabiltzen zituzten aizto moduko armak ziren. 7 eta 16 hazbete arteko luzeera zuten eta kirtenean zulo bat zuten.

Batik bat, aizto bezala erabiltzen zen. Kirteneko zuloan soga bat lotzen zen jaurti ahal izateko.

Kunaiak duen forma dela eta, jaurtitzen denean puntarekin jotzen du beti.

## Kanpo estekak
Gure Irratia

**Gure Irratia** euskarazko irrati-katea da, Lapurdin egoitza nagusia daukana eta Ipar Euskal Herri osorako emititzen duena (106,6 eta 90,5 FM).

24.500 entzule inguruan dituzte.

## Historia 
1981eko abenduan hasi zen emititzen, Entzun Ikus elkartearen eskutik. Sorrera Milafranganko (Lapurdi) etxe batean izan zen arren, 1997an Baionako egoitza batera aldatu ziren eta gaur egun Uztaritzeko Landagoien gunean kokatzen da irratia. Aipatu beharra dago Uztaritzera 2006ko apirilean mugitu baziren ere, urte hartako abenduan izan zen sute baten ondorioz egoitza guztiz suntsituta geratu zela. Behin obrak eta konponketak bukatuta, 2009ko azaroan itzuli ziren berriz, tarte horretan euren jarduna herriko etxeak utzitako gela batzuetan burutu ostean. Bestalde, irratiaren behin betiko legeztapena 1984. urtean gertatu zen.

Hasiera batean, lehenengo asmoa Ipar Euskal Herri osorako emisora izatea bazen ere, Lapurdira mugatu beharra izan zuten lege eta lizentzia aferak tarteko. Behar horiei erantzuteko, urte bat beranduago, 1982an, sortuko ziren hain zuzen ere Irulegiko Irratia eta Xiberuko Botza, Behe Nafarroan eta Zuberoan hurrenez hurren, eta beranduago, Antxeta irratia.

Gure Irratia Euskal Irratiak federazioaren baitan dago. Azken hori, 1999an sortu zen eta lehenago aipaturiko lau irratiak osatzen dute. Irrati horien programazioaren gehiengoa, %80 gutxi gora behera, elkarlanean eramana eta partekatua da, nahiz eta, irrati bakoitzak badituen euren eduki propioa garatzeko tarteak ere.

## Sariak 
* [thumb|270x270px|[Argia Sariak 2022.]]Merezimenduzko Argia Saria (2022)

## Erreferentziak 
## Ikus, gainera 
* Euskal Irratiak

* Euskarazko irrati kateak

## Kanpo estekak 
* Gure Irratiaren webgunea
* Euskal Irratiak
Hauho

|-
| bgcolor="#D5DDF5" | **Berezko izena**
| Hauhon kunta
|-
| bgcolor="#D5DDF5" | **Herrialdea**
| 20px - Finlandia
|-
| bgcolor="#D5DDF5" | **Eskualdea**
| Hegoaldeko Finlandia
|-
| bgcolor="#D5DDF5" | **Lurraldea**
| Kanta-Häme
|-
| bgcolor="#D5DDF5" | **Alkatea**
| Juho Ainasoja
|- align=center
| colspan="2" style="background:#ffffff;" | 100px
|-
| bgcolor="#D5DDF5" | **Azalera**
| 443,1 km²
|-
| bgcolor="#D5DDF5" | **Biztanleria**
| 3 983
|-
| bgcolor="#D5DDF5" | **Dentsitatea**
| 9,01 bizt/km²
|-
| bgcolor="#D5DDF5" | **Sorrera**
| 1868
|-
| Web gune ofiziala 
|}
**Hauho**, Helsinkitik 133 kmtara dagoen herria da. 4.000 biztanlera iristen ez den herri honek, turista asko erakartzen ditu bere paisaia natural paregabeagatik eta janari bikainak prestatzen dituzten pentsioengatik. Finlandian oso ohikoa den baso eta lakuen paisaia kontuan hartuz, arrantza, dantza, ekitazio eta hainbat ibilaldi antolatzen dira herrian astero.

## Zer ikusi 
Herriak, hainbat turista jasotzen ditu urte osoan zehar, batez ere Finlandiako hiri handitakoak.
### Hovinkartano Jauregia 
**Hovinkartano** herri honetan zergarik ordaintzen ez zuen noble familia baten jauregi eta nekazal-etxea izan zen, 1830. urtean eraikia. Finlandia osoan mota honetako oso jauregi gutxi daude, eta urte osoan zehar hainbat bisitari erakartzen ditu. Maiatzetik-Urrira dago irekia eta jatetxe zerbitzua eskaintzen du.

### Hauho Eliza 
Harri grisez eraikitako eliza XV. mendean eraiki zen adituek diotenez, nahiz eta eraikuntzan erabilitako materialek 1784 urteko datazioa daukate.
Elizak zurezko hainbat eskultura ditu.

500px

## Kanpo estekak
Medikuntza nuklear

thumb|300px|Emakume gazte baten hezurretako gammagrafia.

**Medikuntza nuklearra** gaixotasun batzuen diagnostikoan oso lagungarria den espezialitate medikoa da, sustantzia erradioaktiboen bidez irudiak lortuz.

## Historia 
## Teknikak 
* **Gammagrafiak**: Gorputzaren irudiak lortzeko teknika da, lagungarria dena minbiziaren hainbat kasutan eta BTE (Biriketako Tronboenbolismoa) aztertzeko.

* **Dentsitometria**: Hezurraren dentsitatea neurtzen du, oso baliagarria izanez osteoporosia kontrolatzeko.

## Euskal Herrian 
Osakidetzan, Medikuntza Nuklearraren zerbitzuak daude Basurtuko Ospitalean, Gurutzetan (Barakaldo) eta Santiagon (Gasteiz).

## Kanpo estekak
Anestesiologia

[thumb|[Crawford Long (1815–1878), anestesista aitzindaria.]]

**Anestesiologia eta Erreanimazioa** espezialitate medikoa da, mina eta bestelako sentsazioak blokeatzen diharduena. Ebakuntza-gelak eta kontsultak dira euren jardueraren lekuak.

*Anestesistak* dira esparru honen espezialistak, elkarlanean dabiltzanak zirujauekin prozesu kirurgikoen aurre eta atzetik.

Teknikari dagokionez, laburbilduz, bi motakoak dira: Alde batetik bertako anestesia edo leku zehatz batean ipintzen dena, gaixoa esnaturik egonda, eta bestetik anestesia orokorra, gaixo guztiz lokartuarekin egiten dena.

## Historia 
## Azpiatalak 
* Minaren Unitateak.
* ABUak edo Anestesiaondoko Bizkorketako Unitateak.

## Kanpo estekak 
*  Sociedad Española de Anestesiologia, Reanimacion y Terapeutica del Dolor (SEDAR)
*  Société Française d’Anesthésie et de Réanimation (SFAR)
Ebakuntza-gela

350px|thumb|Kirofanoan lanean.

**Ebakuntza-gela**, **operazio-gela** edo **kirofanoa** ebakuntzak egiteko zirujauek, anestesista eta erizainekin batera, erabilitako ospitaleko gela da. Kirofanoetan funtsezkoa da asepsia, hau da, muturreko higienea eta mikrobio eza, infekzioak saihesteko.

## Historia 
Munduan kirofanorik zaharrenen artean Londreskoa (1822koa) eta Bostongoa (1824koa) daude.

Ikasleei begira, medikuntzaren fakultatetan ebakuntza-gela zaharragoak egon ziren Padua, Leiden edo Uppsala hirietan.

## Kanpo estekak
Ararteko

[eskuinera|thumb|200px|Seinalea [Lurmutur Hiria|Lurmutur Hiritik gertu, Hegoafrikan.]]

**Arartekoa** edo **herriaren defendatzailea** (suedieraz *Ombudsman*) hiritarren eskubideak bermatzen Estatuko agintaritza da, Estatu horren botere exekutiboak edo legegileak hiritarrengan egin litezken abusuen aurka jarduten duena. Normalean gobernu edo parlamentu batek izendatzen du arartekoa.

Oro har, kide bakarraren ardurapeko organoa izaten da, nahiz eta badituen baliabide eta elementu lagungarriak bere lanerako. Organo horren arduraduna, karguduna, pertsona independentea izaten da, alderdi politiko, sindikatu eta abarrekiko lotura formalik gabea, eta ez du inongo agintaritzaren agindurik jasotzen bere zereginak betetzeko. Herritarrek arartekoarengana jo dezakete beren kexak idatziz aurkezteko eta kexa horren inguruko jarduerak aurrera eramaten ditu arartekoak, doako zerbitzua eskainiz. Oro har, Bigarren Mundu Gerraz gero hasi zen erakunde hau hainbat herrialdetan antolatzen, herritarren eskubideak errespetatzen direla bermatzeko eta administrazioaren jarduera kontrolatzeko asmoz.

## Euskal Herrian 
Euskal Herrian, gaur egun, hiru ararteko ditugu hiru administrazioetan: Euskal Autonomia Erkidegoko Arartekoa, Nafarroako Arartekoa eta Iparraldeko *Médiateur de la République*.

## Erreferentziak 
## Kanpo estekak 
* Euskadiko Arartekoaren web orrialdea
* Espainiako autonomia erkidegoetako defentsa-erakundeak
* Europako Herriaren Defendatzailearen web orrialdea 
* Nafarroako Ararteko 
* Ombudsmanaren Iberoamerikako Federazioa 
* International Ombudsman Institute
Erizaintza

[thumb|300px|**Erizaintzan**, gaixoak zaintzeaz gainera, osasunaren aldeko prebentzio lanetan ere jarduten da. Irudian, **erizaina** [txerto bat jartzen.]]

**Erizaintza**, modu autonomo eta medikuekin lankidetzan, medikuntzaren arlo eta jardueretan lan osagarriak burutu eta gaixo eta ezinduen zaintza helburutzat dituen diziplina eta lanbidea da. Erizaintzan jarduten duten profesionalei **erizain** deritze. Gaixoak zaindu eta kontrolatzeaz gainera, erizainek osasunaren sustapenerako lanak ere egiten dituzte, prebentzio edo osasunaren administrazio lanetan.

## Historia 
Zeelanda Berria izan zen lehenengo herrialdea erizainen jarduera nazio mailan arautzen, 1901eko irailaren 12an *"Nurses Registration Act"* izeneko legearen bidez.

## Espezialitateak 
Gaur egun erizain espezialistak erabat araututa ez dagoen arren, arlo batzuetan banatzen da euren jarduera:
* Emaginak: Erditze naturalean laguntzen dutenak, batzuetan ginekologoekin elkarlanean baina askotan era autonomoan.
* Pediatriaren arloa.
* Psikiatriaren arloa.
* Medikuntza intentsiboaren arloa: ZIU (Zainketa Intentsiboetako Unitatea) eta ABU (Anestesia ondoko Bizkorketako Unitatea) zerbitzuetan.

## Kanpo estekak 
*  Arabako Erizainen Elkargo Ofiziala
*  Bizkaiko Erizainen Elkargoa
*  Gipuzkoako Erizainen Elkargoa
*  Nafarroako Erizainen Elkargo Ofiziala
A Momentary Lapse of Reason

***A Momentary Lapse of Reason*** 1987an plazaratutako Pink Floyden 17. album musikala da. Roger Waters-ik gabeko lehenengo lana, ikusmin itzela sortu zuen zaleen zein kritikoen artean, taldearen norabide musikal berria zalantzez beteta abiatzen baitzen.

"*A Momentary Lapse of Reason*"ek, nabaria denez, David Gilmouren kutsua dauka. Watersik gabeko etapa berrian Gilmourek hartzen du taldearen gidaritza, arlo musikalean zein profesionalean. *"The Wall"* Roger Watersek egindako lana bazen, "*A Momentary Lapse of Reason*" Gilmouren produktua da. Nick Masonek eta Richard Wrightek ez zuten apenas parte hartu diskoaren sorkuntzan, bera promozionatzeko biretan jardun bazuten ere.

Album hau Pink Floyd-en betiko atmosfera musikala sortzen ahalegintzen da, berritasun gutxi eskainiz. Gai batzuek ezinbestez taldearen aurreko lanak gogoratzen dituzte ("*The Dark Side of the Moon*", "*Wish you were here*"...); "*A Momentary*...."-k ziur jokatzen du, zaleak asetu nahian. Osagai "floydiar" guztiak ditu: trikimailu teknologikoak, soinu lasaigarriak, testu kriptikoak, oihartzun elektronikoak...Gilmouren gitarra inoiz baino ozenago entzuten da, pasarte antologikoak lortuz zenbait gaitan ("*On the Turning Away*"-en, esaterako).

Diskoak 3. postua eskuratu zuen Estatu Batuetako zein Erresuma Batuko musika zerrendetan. "*Learning to Fly*" eta "*On the Turning Away*" gaiek lehenengo postua lortu zuten "single"en zerrendetan, aldiz.
## Kantu zerrenda 
# "Signs Of Life" (4:26)
# "Learning To Fly" (4:54)
# "The Dogs Of War" (6:08)
# "One Slip" (5:08)
# "On The Turning Away" (5:40)
# "Yet Another Movie" (7:28)
# "A New Machine Part 1" (1:47)
# "Terminal Frost" (6:17)
# "A New Machine Part 2" (0:39)
# "Sorrow" (8:48)

## Kanpo estekak 
* Taldearen web ofiziala (ingelesez)
Digestio aparatuaren medikuntza

**Digestio aparatuaren medikuntza** edo gastroenterologia espezialitate medikoa da, izenak iradoki bezala digestio aparatuaz arduratzen dena. Halaber, gibelaren gaixotasunekin ere jarduten dute arlo honetan, hepatologia azpiatala osatuz.

*Gastroenterologoak* dira esparru honetako sendagileak.

## Historia 
## Lotutako gaixotasunak 
* Gibelarenak:
** Gibeleko minbizia.
** Hepatitisa.
** Zirrosia.

* Heste lodiarenak:
** Crohn gaitza.
** Heste lodiko minbizia.
** Ultzeradun kolitis.

* Pankrearenak:
** Fibrosi kistikoa.
** Pankreako minbizia.
** Pankreatitisa: Akutua edo kronikoa.

* Urdailarenak:
** Gastritisa.
** Urdaileko minbizia.
** Urdaileko ultzera.

## Teknikak 
Endoskopia mota batzuk dituzte eskuragai gastroenterologoek:
* Gastroskopia.
* Kolonoskopia.
* ERCP edo *Endoscopic retrograde cholangiopancreatography* ingelesez.

Bestela, gibelaren gaixotasunak diagnostikatzeko biopsiak egiten ere dihardute.

## Argitalpenak 
## Kanpo estekak 
*  Sociedad Española de Patología Digestiva (SEPD)
*  Société Nationale Française de Gastroentérologie (SNFGE)
Bihotzeko kirurgia

[thumb|300px|[Kardiopatia iskemikodun gaixo baten ebakuntza.]]

**Bihotzeko kirurgia** espezialitate medikoa da, batzuetan kirurgia baskularrarekin eta beste batzuetan toraxeko kirurgiarekin lotutakoa. Izenak iradoki bezala, bihotzeko gaixotasunen konponbide kirurgikoaz arduratzen dira.

## Historia 
## Lotutako gaixotasunak 
* Balbulopatiak.
* Bihotz-gutxiegitasuna.
* Endokarditisak.
* Kardiopatia iskemikoa.
* Sortzetiko kardiopatiak.

## Euskal Herrian 
Osakidetzan, Gurutzetako Ospitalea eta Basurtukoak baino ez dute zerbitzu hau. Hala ere, bihotzeko transplanterik ez dute eskaintzen ez batak ez besteak.

## Kanpo estekak 
*  Sociedad Española de Cirugía Torácica y Cardiovascular (SECCV)
*  Société Française de Chirurgie Thoracique et Cardio-Vasculaire (FSTCVS)
Emagin

[thumb|250px|eskuinera|Emakumea erditzen aulki baten gainean, [XVI. mendean.]]

**Emagina**, **amakide**a, **emagintsa**, **sortzain**a edo bizkaiera zaharrean 'andra maestra' erditze naturalean amari laguntzen dion pertsona da. Prozesua ospitale edo klinika batean garatzen denean, erditzen diren  emakumeek ginekologoen laguntza ere izaten dute.

Antzinaroan, eginbide hau familiakoren batek egiten zuen, ia beti emakumezkoak: emakumearen amak, ahizpak edo bestelako senideek. Gaur egun, mendebaldeko herrialdeetan, normalean erizaintza ikasketak dituen emakumea izaten da emagina, lanbidea profesionalizatu egin baita.

## Erreferentziak 
## Kanpo estekak 
*  Federacion de Asociacion de Matronas de España (FAME).
*  L'Ordre national français des sages-femmes.
Zainketa Intentsiboetako Unitate

thumb|Zainketa Intentsiboetako Unitatea (ZIU).

**Zainketa Intentsiboetako Unitatea**, labur **ZIU**, ospitale nagusietan dauden zerbitzuak dira, medikuntza intentsiboa burutzeko bereziki prestatuak.

## Langileak 
Mediku intentsibistez gain, erizain espezializatuak ere behar dituzte unitate hauek.

## Euskal Herrian 
Osakidetzan, ZIU handienak Gurutzetako Ospitalean (Barakaldo) eta Donostian daude.

## Kanpo estekak
Yorkshire Terrier

**Yorkshire Terrier** etxean izateko txakurrik txikienetakoa da. Izaera oso sentikorra eta aldi berean oso azkarrak dira. Ugaztun bibiparoak dira eta aldi berean orojaleak.

Arraza hau beste zenbait arrazen lotura da: Manchester Terrier, Skye Terrier eta Dandie Dinmont. Lehen agerpena 1880. urtean izan zen, Ingalaterran. Gaur egun Ingalaterrako arraza kotizatuena da eta munduan gehien zabaldutako arraza ere.

## Ezaugarriak 
* Garaiera eta pisua: Altuera 19-22 cm artean eta pisua 3,2 kg arte.
* Burua: Txikia mutur txikiarekin.
* Begiak: Oso ilunak.
* Belarriak: Txikiak eta “V” formarekin.
* Hankak: Zuzenak eta ilez estalita.
* Oinak: Borobilak azazkal beltzekin.
* Buztana: Jaiotzean gorputzaren erdiko luzera du baina jaio bezain laster gehienetan mozten zaizkie 3-5 cm luzeko buztana utziz.
* Ilea: Oso luzea. Gorputz beltz argia eta burua hori-laranja.

Elikadura egunean 230 Kcal. (2 kg-ko zakurrentzako) eta 350 Kcal. (3 kg. baino gehiago duten txakurrentzako). Onena pentsu erosia ematea da, Yorkshire Terrier-rek elikadura aldetik oso gaixoberak direlako.

## Kanpo estekak
Vladimir Maiakovski

**Vladimir Vladimirovitx Maiakovski**, errusieraz Владимир Владимирович Маяковский, (Bagdadi, Georgia, 1893 uztailaren 19agreg./uztailaren 7ajul. - Mosku, 1930eko apirilaren 14a) poeta eta dramaturgo iraultzailea izan zen, XX. mendeko errusierazko literaturako poetarik garrantzitsuena. Errusiako futurismoaren sortzaileetariko bat, kubo-futurismoa hain zuzen ere.

## Biografia 
thumb|ezkerrera|180px|Maiakovskiren familia

1893an familia xume baten baitan jaio zen. 1906an Moskura doa bizitzera bere aita hil eta gero. Alderdi sozial demokrataren (boltxebikea) afiliatu zen. 1905ko manifestaziotan espetxeratua izan zen bitan. Hamazortzi urterekin idazten hasten da. Laster bihurtzen da mugimendu futuristaren partaide garratzitsuenetarikoa 1911n ezagutu zuen David Bourliouk margolari eta poetarekin batera.

Errusiako Iraultzaren ondoren, iraultzaren defendatzaile sutsuenetarikoa bihurtu zen.

Bere buruaz beste egin zuen 1930ko apirilaren 14an, zergatia inoiz argitu ez bazen ere.

## Bibliografia 
* *Poema antologia,* Susa, 1993 (Koldo Izagirreren itzulpena)
* Viktor Shklovskii, *Maiakovski*, Anagrama, 1972
* Ángel Fernández-Santos, *Maiakovski y el cine*, Tusquets, 1974

## Kanpo estekak
Faringe

**Faringea** garezur azpitik seigarren lepaornora doan muskulu eta mintzezko tutua da, sudur zuloen eta ahoaren atzealdean, laringearen eta hestegorriaren artean dagoena. Hiru zati nagusi ditu: nasofaringea, orofaringea eta hipofaringea.

## Anatomia eta fisiologia 
Faringea lepoan dago, laringearen atzealdean. Ahoa du goialdean, eta hestegorria behealdean. Pertsona helduena 15 bat cm izaten da luze. Sudur zuloak laringearekin lotzen ditu eta ahoa hestegorriarekin. Giharrez eta zuntzez osatuta dago. Giharrak luzetarakoak eta biribilak dira: biribilak estutu egiten dira eta horrela elikagaia hestegorrira eramaten laguntzen dute eta ez dute uzten haizerik irensten; luzetarakoek faringeko paretak igotzen dituzte, elikagaia irensteko.

* Nasofaringea. Faringearen goiko zatia da. Sudur-barrunbearen atzealdean dago, ahosabaiaren gainean.
* Orofaringea. Faringearen erdiko zatia da. Ahoaren atzealdean dago, ahoaren eta epiglotisaren artean.
* Hipofaringea. Faringearen beheko zatia da. Parte estuena eta luzeena da, eta laringearen eta hestegorriaren artean luzatzen da. Biriketara igaro beharreko haize kopurua eta hestegorrira igaro beharreko elikagai kopurua erregulatzen ditu.

## Erlazionatutako gaixotasunak 
* Faringeko minbizia.
* Faringitisa.

## Erreferentziak 
## Kanpo estekak
Manuel Portela

**Manuel Portela Valladares** (Pontevedra, 1867ko urtarrilaren 31 &ndash; Bandol, Frantzia, 1952ko apirilaren 29a ) galiziar kazetari eta politikaria izan zen.

1905 sartu zen politikan, diputatu bilakatzean. 1909an Ekintza Galiziarra sortu zuen, beste intelektual batzuekin batera. 1912an Bartzelonako gobernadore zibil hautatu zuten eta bi urte beranduago auzitegi goreneko fiskal. *El Pueblo Gallego* aldizkaria sortu zuen 1924an, aldaketa sakonak erreklamatzen zituena. 1935-1936 bitartean hainbat kargu bete zituen, Gobernuko presidentzia, besteak beste.

Gerra Zibila hastean errepublikaren legezkotasuna defendatu zuen. Nizara egin zuen ihes, baina Espainiara itzuli zen geroago. Gerra bukatu zelarik, Frantziara egin zuen ihes, berriz ere, baina Gestapok atxilotu zuen. Gobernu espainiarrak estradizioa eskatu arren, alemaniarrek ez zuten Espainiara bidali.

1952an Bandolen, Marseillatik hurbil, hil zen.
Saint Andrew

**Saint Andrew** hurrengo gauzak izan daitezke:
* Saint Andrew: Grenadako parrokia.
* Saint Andrew: Ontarioko (Kanada) hauteskunde-barrutia.
* Saint Andrew: Saint Vincent eta Grenadinakeko parrokia.
* Saint Andrew: Jamaikako parrokia.
Saint David (Grenada)

**Saint David** Grenadako parrokia bat da, laugarren handiena. Baserri-giroko lurraldea da, eta ez du hiri nagusirik. Horrek, hiririk gabeko Grenadako parrokia bakarra da bihurtzen du.

Orografiari erreparatuz, badia asko eta harkaitzezko kostaldea duen lurra da.

## Kanpo estekak
Saint Andrew (Grenada)

**Saint Andrew** Grenadako parrokiarik handiena da. Hiri nagusia Grenville da, aldi berean Grenadako bigarren hiri nagusia dena.

## Kanpo estekak
Saint George parrokia (Grenada)

**Saint George** Grenadako parrokia bat da. Saint George's hiria parrokiako eta Grenadako hiriburua da. Gainera, Grenadako aireportua, Point Saline nazioarteko aireportua, eta nazioartean ospetsua den Grand Anse hondartza bertan daude.

## Kanpo estekak
Grenadinak

**Grenadinak** Saint Vincent eta Grenadinak eta Grenada artean kokaturiko uharte-multzo bat da.

## Irlak 
### Grenadakoak 
* Carriacou, 27,5 km², 7.400 biztanle, hiriburua: Hillsborough
* Saline, 0,3 km², jenderik gabe
* Frigate, 0,4 km², jenderik gabe
* Ronde, 3,2 km², jenderik gabe
* Large, 0,5 km², jenderik gabe
* Martinika Txikia, 3,7 km², 550 biztanle, hiriburua: North Village

### Saint Vincent eta Grenadinakoak 
* Bequia
* Petite Nevis
* Quatre
* Bettowia
* Baliceaux
* Mustique
* Petite Mustique
* Savan
* Petite Canouan
* Canouan
* Mayreau
* Tobago Cays
* Union Island
* Petit Saint Vincent
* Palm Island

## Erreferentziak 
## Kanpo estekak
Bigarren Industria Iraultza

thumb|200px|*Bessemer* labea
**Bigarren Industria Iraultza** 1870 inguruan sortutako aldaketa ekonomiko sakona izan zen. Lehenengo Industria Iraultzaren lurrun eta ikatzaren aurrean, Bigarrenean energia-sortzaileak petrolioa eta elektrizitatea izan ziren. Garapeneko sektore aitzindariak, oihal industria eta 1850tik aurrera burdinbidearen hedapenak bultzatutako siderurgiak baziren ere, Bigarrenean industria kimikoa eta automobilak edo hegazkinak eragindako metalurgia berria izan ziren. Gehienetan, zientzia eta industriaren elkarlanaren fruitua izaten dira aldaketa horiek guztiak.

Garai honi Kapitalismo Handiko Aroa ere deitzen zaio, enpresek eta bankuek bat egitean, familia gutxiren esku baliabide handiko kontrola geratu baitzen: hala nola Krupp eta Thyssen Alemanian, edo Morgan, Rockefeller eta Ford Ameriketako Estatu Batuetan.

Industrializazioa lurralde askotara hedatu zen: Erresuma Batuko nagusitasun konparaezina amaituta, Alemania eta AEBetako ekonomiek izugarri egin zuten gora. Japoniak, esaterako, egundoko garapen ekonomikoa lortu zuen urte gutxiren buruan.

Telegrafoak, telefonoak, irratiak, argindarrak, tranbiak, metrok eta gainerako asmakizunek gizakien bizitza errazteaz gain (edo, hobe esanda, bizitza errazteagatik) baikortasun handia eragin zuten, eta gizakiarentzat mugarik ez zegoela pentsatzera eraman zuten.

Aurreko epean horrenbeste bidegabekeria pairatu zuen proletargoak ere hobekuntzak jaso zituen. Pixkanaka pixkanaka lanaren gaineko arautegia jaio eta osatu zen. Gainera, bere ahalmen ekonomikoa handitu zen herrialde garatuetan. Katean eta seriean ekoizten diren produktuak erosteko gai izan ziren, merkeagoak baitziren.

## Kanpo estekak
Krimeako Gerra

**Krimeako Gerra** alde batetik Erresuma Batua, Frantzia, Otomandar Inperio eta Sardiniako Erresuma eta bestetik Errusiar Inperioa aurrez aurre izan zituen gerra izan zen, 1853tik 1856ra bitartean Krimeako penintsulan (Errusiar Inperioa) eta beste zenbait lurraldetan gertatua.

Gerra 1853an hasi zen, Otomandar Inperioan ziren kristau ortodoxoak babesteko aitzakiarekin, Nikolas I.a Errusiakoak Danubio aldeko otomandar lurraldeak inbaditzeko agindua eman zuenean. Erresuma Batuak Ekialdeko Europako orekari eutsi nahi zion, Turkiar Inperioarekiko erlazio ekonomiak kaltetuta atera ez zitezen, eta Mediterraneoan zuen nagusitasuna gal ez zezan. Frantziak geroago bat egin zuen Erresuma Batuarekin, Errusiaren aurkako gerran. Frantziako Napoleon III.aren motibazioa ez zen ekonomikoa: ekialdeko katolikoei lagundu nahi ziela adierazi zuen, baina, batik bat, nazioarteko potentzia gisa boterea lortu nahian zebilen.

Errusia galtzaile atera zen, eta Otomandar Inperioko ortodoxoen gaineko babesari uko egin behar izan zion. Napoleonek nazioarteko potentzia gisa indartu zen; eta Erresuma Batuak nahi zituen abantaila ekonomikoak eta estrategikoak lortu zituen. Turkiar Inperioak mugak zeuden hartan gorde ahal izan zituen, baina nazioen printzipioa onartu behar izan zuen. Handik aurrera, *Europako gaixoa* izatekoa zen, eta *Ekialdeko auzia* itxi gabe geratu zen.

## Ikus, gainera 
* Balaklavako gudua (1854)
* Parisko Ituna (1856)

## Erreferentziak 
## Kanpo estekak
Saint John (Grenada)

**Saint John** Grenadako parrokia bat da. Hiriburua Gouyave da. Arrantza sektorerik garrantzitsuena da.

15 kilometro koadroko azalera dauka eta azken erroldaren arabera 8.591 biztanle zituen.

## Ikus, gainera 
* Grenada

## Kanpo estekak
Saint Mark (Grenada)

**Saint Mark** Grenadako parrokiarik txikiena da, bai tamainaz zein populazioz, 4.000 biztanle inguru dituela. Hiririk garrantzitsuena Victoria arrantza-portua da. Gainera, uharteko punturik handiena, Mount Saint Catherine (840 m, Saint Marken dago.

## Kanpo estekak
Saint Patrick (Grenada)

**Saint Patrick** Grenadako parrokia bat da, uhartearen iparraldean dagoena. XX. mendera arte nekazaritza oso garrantzitsua zen eta kakaoa eta intxaur muskatua ekoizten zen bereziki.

## Kanpo estekak
Carriacou eta Martinika Txikia

**Carriacou eta Martinika Txikia** Grenadako barruti administratibo dependiente bat da, Carriacou eta Martinika Txikia uharteek osatzen dutena.

Uharteak 34 kilometro koadroko azalera dauka eta 1991eko erroldaren arabera 4.595 pertsona bizi ziren bertan. Uharteko herririk garrantzitsuenak, Hillsborough, L'Esterre, Harvey Vale, eta Windward dira.

## Kanpo estekak 
*  Carriacouko ikuspegia.
Carriacou

**Carriacou** Grenadako uharteetako bat da, Martinika Txikia uhartearekin Carriacou eta Martinika Txikia administrazio-barruti dependientea sortzen duena. 34 km²ko azalera du eta 4.595 biztanle zituen 1991ako datuen arabera. Biztanlegunerik garrantzitsuenak, honako hauek dira: Hillsborough, L'Esterre, Argyle, Dumfries, Grand Bay, Meldrum eta L'Appelle.

## Kanpo estekak
Martinika Txikia

**Martinika Txikia** Grenadako uharteetako bat da, Carriacou uhartearekin Carriacou eta Martinika Txikia administrazio-barruti dependientea sortzen duena. 2,4 km²ko azalera du eta 900 biztanle.

## Ikus, gainera 
* Carriacou

## Kanpo estekak 
*  Uharteari buruzko informazioa duen webgunea.
*  Carriacou eta Martinika Txikiko turismo batzordearen webgunea.
Saint David

**Saint David** hurrengo gauzak izan daitezke:
* Saint David Grenadako parrokia.
* Saint David Saint Vincent eta Grenadinakeko parrokia.
Saint Andrew parrokia (Saint Vincent eta Grenadinak)

**Saint Andrew** Saint Vincent eta Grenadinetako sei parrokietako () bat da. Hiriburua Layou du.

Ondorengo hiriek osatzen dute:
* Camden Park
* Chauncey
* Clare Valley
* Dubois
* Edinboro
* Francois
* Layou
* Liberty Lodge
* Montrose
* Pembroke
* Questelles
* Redemption
* Vermont

## Kanpo estekak
Hausjärvi

**Hausjärvi** Hegoaldeko Finlandian kokatutako herria da. Azaleraren %2a lakuek osatzen dute, bertako ingurunea ikusgarria bilakatuz. Herria 4 auzoek osatzen dute: **Hikiä, Monni, Oitti** eta **Ryttylä**k. Udaletxea eta zerbitzuak **Oitti**n aurkitzen diren , eta besteengandik urrutirago dagoenez, beste herritarren haserreak ekartzen ditu kontu honek.

## Historia 
Datuek diotenez, Finlandiako lurralde hau, duela 5.000 urte baino gehiago, bizileku izan da gizakientzako.

1857. urtean Finlandia osoko lehen ikastola publikoa ireki zen herrian bertako herritarra zen, Johan Reinhold Muncken eskutik.

1868. urtean, herri bezala fundatua izan zen urtean, herriak, landa-lur zabalak zituen, izan ere Hyvinkää herriaren erdia eta Riihimäki hiriak, Hausjärvi herriaren parte ziren.

[150px|ezkerrera|thumb|[1789. urteko eliza.]]
## Zer ikusi 
Herria ez da oso turistikoa, baina gelditzea beharrezkoak zaizkigun hainbat eraikuntza ditu:

### Hausjärviko Eliza 
1789. urtean eraikitako elizak, lehenengo egunean bezain ongi kontserbatua dago.

### Hausjärvi Museoa 
Elizaren ondoan kokaturik dago. 1949. urtean berreraikia izan zen 1853. urtean eraikitako etxe-bizitza baten gainean.
Museoak ez dauka balio handiko erakusketarik baina eraikuntza oso polita da.

## Hiri senidetuak 
* 20px Naie, Japonia

## Kanpo estekak
Saint George

**Saint George** hitzak honako adierak izan ditzake:

## Euskaraz 
* Saint George euskarazko **San Jurgi**ren ingelesezko izena da. Beste hizkuntzetan ere: Szentgyörgymező, Saint-Georges, San Jorge, Sankt Georgen edo São Jorge.

## Toponimia 
### Australia 
* Saint George (Hegoaldeko Gales Berria), Sydneyko eskualdea
* Saint George (Queensland)
* Saint Georges (Hegoaldeko Australia), Adelaida

### Antigua eta Barbuda 
* Saint George parrokia (Antigua eta Barbuda)

### Barbados 
* Saint George (Barbados)

### Bermuda 
* Saint George's, Bermuda, UNESCO World Heritage Site
* Saint George's Parish, Bermuda, one of Bermuda's parishes

### Kanada 
* Saint George (Brunswick Berria)
* Saint George's (Ternua eta Labrador)
* Saint George (Ontario)
* Saint George's (Quebec)
* Saint-Georges (Quebec)

### Dominika 
* Saint George parrokia (Dominika)

### Alemania 
* Sankt Georg (Hanburgo)

### Grenada 
* Saint George's (Grenada) (hiriburua)
* Saint George parrokia (Grenada)

### India 
* Fort Saint George, Madras

### Libano 
* Saint George golkoa, Beirut

### Malta 
* Saint George baseliza

### Palestina 
* Saint George monasterioa, Zisjordania

### Erresuma Batua 
* Saint George (Bristol)
* Saint George (Conwy)
* Saint George's (Preston)
* Saint George kanala
* Saint George's Hill

### Ameriketako Estatu Batua 
* Saint George (Alaska)
* Saint George (Florida)
* Saint George (Georgia)
* Saint George (Kansas)
* Saint George (Maine)
* Saint George (Misuri)
* Saint George (New York)
* Saint George (Hego Carolina)
* Saint George (Utah)
* Saint George (Vermont)
Humppila

**Humppila**, Finlandiaren bihotzean kokatutako herrian biztanleria ez da 3.000 pertsonetara iristen eta Renko eta Tuulos ondoren, herri txikiena eta mendebaldeen dagoena da.

## Zer ikusi 
### Kirkko Eliza 
**Kirkko** eliza Josef Stenbäck arkitektoak diseinatu eta 1922. urtean eraiki zuen. Inguruko harriekin eraikitako eliza, herritarrek *Lamminmäki Eliza* deitzen diote 1723. urteko elizaren omenez.

Hilerria 1774. urtean ezarri zen, herritarrak ondoko Jokioinen, Perttula eta Tammela herrietan lurperatuak izaten zirelako.
150px|ezkerrera|thumb|Kirkko Eliza.

## Kanpo estekak
Partitu di a Nazione Corsa

**U Partitu di a Nazione Corsa** edo **PNC** (korsikeraz *Korsikako Alderdi Nazionala*) Korsikako alderdi abertzalea da. 2002an sortu zen, Unione di u Populu Corsu, A Scelta Nova eta A Mossa Naziunale alderdi nazionalistak batzean.

Europako Aliantza Askearen partaidea da.

Alderdi independentista baino gehiago, autonomista da. FLNC erakundearen indarkeria politikoa gaitzesten zuen.

Jean-Cristophe Angelini eta François Alfonsi dira bere buruzagi ezagunenak.

2015etik aurrera Femu a Corsica koalizio abertzale arrakastatsuan dago.

## Kanpo estekak 
*  Unita Nazionale
Altza Telebista

**Altza Telebista** interneten bidez ematen den Donostiako Altza auzoko telebista da.

## Kanpo estekak 
*  Altza tv
Euromar hotela

**Euromar hotela** Zarautzen (Gipuzkoa) zegoen hotela zen. Izen berdina daraman urbanizazioaren eraikin altuenean.

1960ko hamarkadan eraikia, geroago hotela desargertu eta apartamendu talde bezala birziklatu zen. Egun, Zarauzko bigarren dorrerik altuena da.

## Argazki galeria 

Fitxategi:EUROMAR (7885744320).jpg|Euromar hotelaren publizitatea, ireki zenean

## Ikus, gainera 
* Zarautz

## Kanpo estekak 
*  Euromar eraikina argazkitan.
Santiago Casares

**Santiago Casares Quiroga** (A Coruña, 1884ko maiatzaren 8a - Paris, 1950eko otsailaren 17a) espainiar politikari eta abokatua izan zen. 1936ko maiatz eta uztail bitartean, Espainiako Bigarren Errepublikako gobernuburua izan zen.

Galiziako Erakunde Errepublikazale Autonomoaren sortzailea izan zen; erakunde hori geroago Galiziako Federakunde Errepublikazalean sartuko zen. 1930an Donostiako Ituna izenpetu zuen. Urte bereko abenduan, Batzorde Iraultzaileak Jakako jaikialdi militar errepublikazalea atzeratzera bidali zuen. Beranduegi iritsi zen, eta jaikialdiak ez zuen eraginik izan. Haren ondorioz, Casares Quiroga espetxeratu zuten. Errepublika aldarrikatzearekin askatu zuten.

Errepublikaren lehenengo hirurtekoan ministroa izan zen, Manuel Azañaren gobernuan. 1936an, gobernuburu izendatua izan ondoren, Galiziako autonomia-estatutua bultzatu zuen, eta ekainean onartu zen. Gerra Zibila hastean, jaikialdia gelditzeko gai izan ez zelako kargua utzi zuen. Gerra amaitu zelarik, Frantziara ihes egin zuen, eta han hil zen 1950ean.

## Erreferentziak
Grenadinak (argipena)

**Grenadinak** hurrengo gauzak izan daitezke:
* Grenadinak uharte-multzoa.
* Grenadinak Saint Vincent eta Grenadinetako parrokia.
Let Go

**Let Go** (euskaraz, *bertan behera utzi*) Avril Lavigne abeslari kanadiarraren lehen estudio albuma da. 2002ko ekainaren 4ean plazaratu zen AEBn. Bertan, bigarrengo postua lortu zuen musika zerrendetan; lehenengoa Australia, Kanada, Erresuma Batua eta beste hainbat herrialdetan. Britainia Handian lehenengo postua lortu zuen abeslari gazteena izan zen.

Urrezko eta platinozko diskak lortu zituen album honi esker. Plazaratzea eta sei hilabetetara, 13.197.000 kopia saldu zituen mundu osoan, eta platinozko lau diska lortu zituen. Urteko diska salmenta kopuru handiena izan zen emakumezko abeslarien artean.

Lau single ditu Let Go-k: Complicated, Sk8er Boi, I'm With You eta Losing Grip.

Abestirik famatuena Complicated izan zen, eta mundu osoan zehar lehenengo postu ugari eskuratu zituen. Abesti sarituena, ordea, I'm With You da, AEBtan izugarrizko arrakasta izan baitzuen.

Album honek MTV bideo eta musika sarietan hainbat premio lortu zituen, eta "artista berri onena" bezala izendatua izan zen Avril Lavigne honi esker.

## Abesti zerrenda 
# Losing Grip
# Complicated
# Sk8er Boi
# I'm With You
# Mobile
# Unwanted
# Tomorrow
# Anything But Ordinary
# Things I'll Never Say
# My World
# Nobody's Fool
# Too Much to Ask
# Naked

## Tourra 
Diska honi Try To Shut Me Up Tour izeneko mundu mailako tourra dagokio.

## Kanpo estekak
José Giral

**José Giral Pereira** (Santiago de Cuba 1879ko urriaren 22a - Mexiko, 1962ko abenduaren 23a), espainiar kimikari eta politikari errepublikazalea izan zen.

## Bizitza 
Manuel Azañarekin batera Acción Republicana alderdia sortu zuen eta Izquierda Republicanaren kidea zen. 1931 eta 1933 urteen artean itsas ministroa izan zen. 1936ean Manuel Azañak gobernuburu izendatu eta gobernua osatzea eskatu zion. Urte berean, tropa frankisten garaipenen ondorioz, bera kargua utzi behar izan zuen. 1945-1947 bitartean, erbesteko erbesteko gobernuaren burua izan zen.

## Erreferentziak
Francisco Largo Caballero

**Francisco Largo Caballero** (Madril, 1869ko urriaren 15a - Paris, 1946ko martxoaren 23a) espainiar sindikalista eta politikari marxista izan zen. Espainiako Bigarren Errepublikan, Lan Ministroa (1931–1933) eta Gobernuko Presidentea (1936–1937) izan zen.

## Bizitza 
[thumb|ezkerrera|Francisco Largo Caballeroren bulegoa, [Alcalá de Henaresen gordeta.]]
Gaztarotik mugimendu ezkertiarretan ibili zen. 1890ean UGTn sartu zen eta 1894an PSOEn. 1917ko greba iraultzailean parte hartu ondoren biziarteko kartzelera zigortu zuten, baina diputatu hautatu zutenean espetxea utzi zuen. 1918an UGT sindikatuaren idazkari nagusi aukeratu zuten. Primo de Riveraren diktaduraren garaian, kolaborazio politika burutu zuen erregimenarekin. Jarrera honek UGTko beste kide askoren arbuioa ekarri zuen.

Espainiako Bigarren Errepublika iritsi ostean, 1931 eta 1933 artean Lan Ministroa izan zen. 1933ko hauteskundeetan eskuina nagusitu zenetik, bere jarrera erradikalizatu eta *iraultza sozialista* aldarrikatzen hasi zen. 1934n CEDA Alejandro Lerrouxen gobernuan sartu zenean, Asturiasko Iraultza prestatzen jardun zuen.

1936ko irailean, Gerra Zibila hasi eta gero, Ministroen Kontseiluko Presidente eta Gerra Ministro izendatu zuten, Giralen gobernuaren porrotaren ondoren. Jose Antonio Agirrek irail horretan Largo Caballerok egindako ahaleginari egotzi zion neurri batean 1936ko euskal autonomia-estatutua azkenean aurrera atera izana. 1937ko maiatzeko egoera larriaren ondorioz (Bartzelonan istilu latzak izan ziren, komunisten, anarkisten eta POUMeko kideen artean) gobernua utzi behar izan zuen.

1939an Frantziara ihes egin zuen. Hurrengo urtean, Alemaniako armadak herrialdea inbaditu ondoren, Vichyko gobernuak atxilotu eta 1943an Gestaporen esku utzi zuen. Sachsenhausengo Kontzentrazio Esparruan (Brandenburgo) egon zen, 1945ean sobietar armadak askatu zuen arte. Parisen hil zen 1946ko martxoan.

## Erreferentziak